**Γενικά**

Οι μαθητές/τριες που επιθυμούν **να εγγραφούν, να ανανεώσουν την εγγραφή τους ή**

**να μετεγγραφούν** σε οποιαδήποτε τάξη Δημόσιων Ημερήσιων και Εσπερινών ΓΕ.Λ. - ΕΠΑ.Λ. -

Π.ΕΠΑ.Λ. για το σχολικό έτος 2022-23,

* **υποβάλλουν «Ηλεκτρονική Αίτηση εγγραφής,**

**ανανέωσης εγγραφής ή μετεγγραφής»**, **μέσω της εφαρμογής e-εγγραφές** στην ηλεκτρονική

διεύθυνση:

 [**https://e-eggrafes.minedu.gov.gr**](https://e-eggrafes.minedu.gov.gr)

ή μέσω της διαδικτυακής πύλης

https://www.gov.gr/ipiresies/ekpaideuse/eggraphe-se-skholeio/eggraphe-ananeose-eggraphes-se2

geniko-kai-epaggelmatiko-lukeio ,

 συμπληρώνοντας όλα τα απαραίτητα στοιχεία, **από την 24η**

**Ιουνίου 2022 και ώρα 10:00 έως και την 07η Ιουλίου 2022 και ώρα 23:59.**

Στην περίπτωση

ανήλικων μαθητών/τριών, την Ηλεκτρονική Αίτηση υποβάλλει ο κηδεμόνας που έχει

καταχωρισθεί ως «Κηδεμόνας e-Eggrafes» στο ΠΣ myschool, σύμφωνα με την αρίθμ.

43887/ΓΔ4/14-04-2022 εγκύκλιο του Υ.ΠΑΙ.Θ.

Σε περίπτωση ενήλικων μαθητών/τριών,

Ηλεκτρονική Αίτηση μπορούν να υποβάλουν οι ίδιοι/ες, με τους δικούς τους κωδικούς **ΓΓΠΣΔΔ**

**(TaxisNet)**, εφόσον είναι καταχωρισμένοι/ες στο ΠΣ myschool (ως κηδεμόνες του εαυτού τους).

**Είσοδος στην εφαρμογή e-εγγραφές**

Για την είσοδο στην εφαρμογή **e-εγγραφές**, είναι απαραίτητοι οι κωδικοί ΓΓΠΣΔΔ (TaxisNet) **του**

**κηδεμόνα** του/της μαθητή/τριας που επιθυμεί να υποβάλει Ηλεκτρονική Αίτηση**.**

Για τους/τις ανήλικους/ες μαθητές/τριες ή ενήλικα προστατευόμενα μέλη, που δε διαθέτουν

κωδικούς ΓΓΠΣΔΔ (TaxisNet), χρησιμοποιούνται αποκλειστικά οι κωδικοί ΓΓΠΣΔΔ (TaxisNet) του

γονέα ή κηδεμόνα ή του κατά τον νόμο υπεύθυνου αντίστοιχα που έχει καταχωριστεί στο

Πληροφοριακό Σύστημα myschool.

Στην τελευταία περίπτωση, απαιτείται αποδεικτικό έγγραφο δημόσιας αρχής για την

ολοκλήρωση της εγγραφής τους στο σχολείο.

Επισημαίνεται ότι, αν οι αιτούντες/σες κηδεμόνες ή ενήλικοι/ες μαθητές/τριες δεν

διαθέτουν κωδικούς ΓΓΠΣΔΔ (TaxisNet), **οφείλουν να προβούν σε όλες τις απαραίτητες**

**ενέργειες προκειμένου να τους αποκτήσουν έγκαιρα.**

Οι αιτούντες/σες κατά την είσοδό τους στην εφαρμογή e- εγγραφές θα έχουν τη

δυνατότητα να ενημερώνονται για τις τάξεις και τις ομάδες προσανατολισμού των ΓΕ.Λ., τους

6

τομείς και τις ειδικότητες των ΕΠΑ.Λ., την Α’ τάξη Π.ΕΠΑ.Λ. και τους τομείς της Β’ τάξης Π.ΕΠΑ.Λ.,

που δύνανται να εγγραφούν.

**Υποβολή αίτησης**

Κατά την υποβολή της Ηλεκτρονικής Αίτησης εμφανίζονται αυτόματα χωρίς δυνατότητα

επεξεργασίας το επώνυμο, το όνομα και το πατρώνυμο του κηδεμόνα, όπως αντλούνται από τη

Γενική Γραμματεία Πληροφοριακών Συστημάτων Δημόσιας Διοίκησης (ΓΓΠΣΔΔ), η οποία

παρέχει την υπηρεσία ταυτοποίησης των χρηστών της πλατφόρμας e- εγγραφές, ενώ

καταχωρίζονται **απαραίτητα** τα παρακάτω στοιχεία:

 Το e-mail του κηδεμόνα ή του/της ενήλικου/ης μαθητή/τριας

 Το μητρώνυμο του κηδεμόνα ή του/της ενήλικου/ης μαθητή/τριας

Για τα ΓΕ.Λ.:

 Επιλογή Ημερήσιου ή Εσπερινού ΓΕ.Λ.

 Η τάξη στην οποία θα φοιτήσουν οι μαθητές/τριες το επόμενο σχολικό έτος

 Επιλογή ξένης γλώσσας (Α΄ Λυκείου)

 Επιλογή Ομάδας Προσανατολισμού (Β΄ και Γ΄ Λυκείου)

Για τα ΕΠΑ.Λ.:

 Η τάξη στην οποία θα φοιτήσουν οι μαθητές/τριες το επόμενο σχολικό έτος

 Ο τομέας της Β’ Τάξης ή η ειδικότητα της Γ’ Τάξης ημερήσιων και εσπερινών ΕΠΑ.Λ.

 Η επιλογή έως τριών (3) ΕΠΑ.Λ.

Για τα Π.ΕΠΑ.Λ.:

 Η τάξη στην οποία θα φοιτήσουν οι μαθητές/τριες το επόμενο σχολικό έτος

 Ο τομέας της Β’ Τάξης

 Η επιλογή έως τριών (3) ΕΠΑ.Λ., δηλώνοντας απαραίτητα το **Π.ΕΠΑ.Λ. ως πρώτη**

**επιλογή**.

Κοινά (ΓΕ.Λ. - ΕΠΑ.Λ - Π.ΕΠΑ.Λ):

 Το σχολείο τελευταίας φοίτησης, καθώς και το έτος τελευταίας φοίτησης

 Ο Αριθμός Μητρώου (Α.Μ.) μαθητή/τριας (ο οποίος αναγράφεται σε πρόσφατο έλεγχο

προόδου, στο Ατομικό Δελτίο μαθητή)

 Η ημερομηνία γέννησης του/της μαθητή/τριας

 Από ποιον/α καταχωρίζεται η Ηλεκτρονική Αίτηση

7

 Ο αριθμός του κινητού τηλεφώνου του/της κηδεμόνα ή του/της μαθητή/τριας

***Σημειώνεται ότι:***

 **Η Ηλεκτρονική Αίτηση επέχει θέση Υπεύθυνης Δήλωσης του ν. 1599/1986 (Α ́ 75).**

 Μετά την υποβολή της Ηλεκτρονικής Αίτησης **ο έτερος κηδεμόνας,** όπως είχε δηλωθεί στην

Υ.Δ. σύμφωνα με την με αρ. 43887/ΓΔ4/14-04-2022 εγκύκλιο, πρέπει άμεσα να δηλώσει με

κάθε πρόσφορο τρόπο (είτε με αποστολή e-mail είτε με υπεύθυνη δήλωση του ν.

1599/1986) στον/στη Διευθυντή/ντρια των Γενικών Λυκείων ή Επαγγελματικών Λυκείων ή

Πρότυπων Επαγγελματικών Λυκείων, που έχει κατανεμηθεί ο/η μαθητής/τρια, ότι εγκρίνει

το περιεχόμενο της ηλεκτρονικής αίτησης, όπως εκείνο έχει υποβληθεί.

 Οι αιτούντες/σες, οι οποίοι/ες δηλώνουν Τάξη/Τομέα/Ειδικότητα στην οποία δεν έχουν

δικαίωμα να εγγραφούν, σύμφωνα με τις κείμενες διατάξεις, δεν έχουν τη δυνατότητα να

ολοκληρώσουν τη διαδικασία υποβολής στην ηλεκτρονική πλατφόρμα e- εγγραφές.

 Για να είναι δυνατή η ταυτοποίηση ενός/μίας μαθητή/τριας και η ολοκλήρωση της

διαδικασίας υποβολής της αίτησής του/της στην ηλεκτρονική πλατφόρμα e-εγγραφές, ο/η

αιτών/ούσα θα πρέπει να γνωρίζει τον Αριθμό Μητρώου (Α.Μ.) του μαθητή/τριας.\_\_

Οι μαθητές/τριες, που επιθυμούν να φοιτήσουν σε ΓΕ.Λ., δεν δηλώνουν σχολείο προτίμησης

στην εφαρμογή e-εγγραφές, αλλά τοποθετούνται σύμφωνα με απόφαση του/της

Διευθυντή/ντριας Δευτεροβάθμιας Εκπαίδευσης ανάλογα με την περιοχή της μόνιμης

κατοικίας τους. Σε περίπτωση που οι περιοχές των σχολείων δεν μπορούν να καθοριστούν

στο πλαίσιο της δικαιοδοσίας ενός/μίας μόνο Διευθυντή/ντριας Δευτεροβάθμιας

Εκπαίδευσης, καθορίζονται με απόφαση του/της αρμόδιου/ας Περιφερειακού/ής

Διευθυντή/ντριας Εκπαίδευσης.

 Οι κηδεμόνες των ανήλικων μαθητών/τριών και οι ενήλικοι/ες μαθητές/τριες πρέπει να

γνωρίζουν ότι **η κατανομή των μαθητών/τριών σε ΕΠΑ.Λ. γίνεται με βάση τη σειρά**

**προτίμησης** που δηλώθηκε και θα γίνει σε Τάξεις, Τομείς και Ειδικότητες που πληρούν τις

προϋποθέσεις λειτουργίας τους.

Αναφορικά με τ**ην κατανομή των μαθητών/τριών σε Π.ΕΠΑ.Λ.:**

**α) για την Α’ τάξη, πραγματοποιείται, εφόσον το Π.ΕΠΑ.Λ. δηλώνεται ως πρώτη**

**προτίμηση, με βάση τον βαθμό Απολυτηρίου Γυμνασίου ή άλλου ισότιμου τίτλου**

**Αποτελέσματα κατανομής σε σχολικές μονάδες**

Μετά την οριστική κατανομή τους σε συγκεκριμένο ΓΕ.Λ, ΕΠΑ.Λ. ή Π.ΕΠΑ.Λ., οι

ενδιαφερόμενοι/ες εισέρχονται εκ νέου προκειμένου να ενημερωθούν **μέσω της εφαρμογής**

**e-εγγραφές** στην ηλεκτρονική διεύθυνση:

**https://e-eggrafes.minedu.gov.gr**

και συγκεκριμένα στο πεδίο «Οι αιτήσεις μου» (κουμπί επάνω δεξιά).

 Για την ολοκλήρωση της διαδικασίας της εγγραφής, ανανέωσης εγγραφής ή μετεγγραφής,

οι ενδιαφερόμενοι/ες **οφείλουν να υποβάλουν τα δικαιολογητικά** που απαιτούνται κατά

περίπτωση στη σχολική μονάδα κατανομής με κάθε πρόσφορο τρόπο, ήτοι με

αυτοπρόσωπη παρουσία, μέσω ηλεκτρονικού ταχυδρομείου ή μεταφορτώνοντάς τα στην

εφαρμογή e-εγγραφές (η τελευταία περίπτωση αφορά συγκεκριμένα δικαιολογητικά, όπως

αυτά παρουσιάζονται στα σχετικά πεδία της εφαρμογής):

α. Για τα **ΓΕ.Λ**. μέχρι την έναρξη των μαθημάτων.

β. Για τα **ΕΠΑ.Λ.- Π.ΕΠΑ.Λ**. από την 11η Ιουλίου 2022 έως την 22α Ιουλίου 2022

ηλεκτρονικά ή κατά το ίδιο χρονικό διάστημα, με φυσική παρουσία, κατά τις ημέρες

θερινής εφημερίας των σχολικών μονάδων.

Στην περίπτωση κατά την οποία μαθητής/τρια αιτήθηκε τμήμα ΕΠΑ.Λ. που δεν πληροί τις

προϋποθέσεις λειτουργίας (π.χ. ολιγομελές) και το οποίο χρειάζεται έγκριση για να

λειτουργήσει, αναμένει νεότερη ενημέρωση από τον/τη Διευθυντή/ντρια της σχολικής

μονάδας. Αν το τμήμα δεν εγκριθεί, οι μαθητές/τριες, που κατανεμήθηκαν σε αυτό, θα

10

πρέπει να υποβάλουν νέα αίτηση εγγραφής στην επόμενη φάση ηλεκτρονικών αιτήσεων

στα υπάρχοντα/διαμορφωμένα τμήματα, **μέσω της εφαρμογής e-εγγραφές**.

 Στην περίπτωση κατά την οποία μαθητές/τριες που υποβάλλουν αίτηση σε τάξη, τμήμα, ή

ειδικότητα είναι περισσότεροι/ες από τον αριθμό μαθητών/τριών που μπορεί να

εξυπηρετήσει η σχολική μονάδα, πραγματοποιείται δημόσια κλήρωση, ώστε να καλυφθεί

ο προβλεπόμενος ανώτατος αριθμός μαθητών/τριών ανά τάξη. Ειδικότερα, η κλήρωση:

o για την Α΄ τάξη διεξάγεται μεταξύ όλων των μαθητών/τριών οι οποίοι/ες έχουν

κατανεμηθεί στη συγκεκριμένη σχολική μονάδα

Στην εξαιρετική περίπτωση κατά την οποία μαθητής/τρια **δεν κατανεμήθηκε σε κανένα**

**ΕΠΑ.Λ.**, η διαδικασία κατανομής του/της θα γίνει από την οικεία Διεύθυνση

Δευτεροβάθμιας Εκπαίδευσης, στην οποία απευθύνεται πριν την έναρξη της Β΄ φάσης

εγγραφών τον Σεπτέμβριο, όπου ο/η Διευθυντής/ντρια Δευτεροβάθμιας Εκπαίδευσης

προτείνει την εγγραφή του/της σε υπάρχοντα τμήματα.

**Διευκρινίσεις σχετικά με τα Π.ΕΠΑ.Λ.**

**Α ΄ τάξη Π.ΕΠΑ.Λ.**

 Στην περίπτωση κατά την οποία στην τελευταία θέση της **Α’ τάξης Π.ΕΠΑ.Λ.**, **κατά την Α΄**

**φάση εγγραφών**, υπάρχουν ισοβαθμήσαντες/ισοβαθμήσασες μαθητές/τριες, ο/η

Διευθυντής /ντρια διεξάγει δημόσια κλήρωση με την παρουσία των γονέων/ κηδεμόνων των

ισοβαθμούντων/ισοβαθμουσών μαθητών/τριών, προκειμένου να επιλεγούν οι

μαθητές/τριες που θα εγγραφούν στο Π.ΕΠΑ.Λ.. Οι μαθητές/τριες οι οποίοι/ες δεν

επιλέχθηκαν στο Π.ΕΠΑ.Λ. προτίμησής τους, ενημερώνονται μέσω του ηλεκτρονικού

πληροφοριακού συστήματος ότι κατανεμήθηκαν στο ΕΠΑ.Λ. προτίμησής τους, εφόσον είχαν

δηλώσει **και**

 **ΕΠΑ.Λ.**. Εάν οι μαθητές/τριες υπέβαλαν αίτηση **μόνο σε Π.ΕΠΑ.Λ.** και δεν επιλέχθηκαν,

ενημερώνονται μέσω του ηλεκτρονικού πληροφοριακού συστήματος ότι μπορούν να

11

υποβάλουν εκ νέου Ηλεκτρονική Αίτηση σε λειτουργούντα τμήματα των ΕΠΑ.Λ. κατά την

επόμενη φάση ηλεκτρονικών αιτήσεων εγγραφών.

**Επισημάνσεις**

1. Για τους χρήστες:

Οι μαθητές/τριες ή οι κηδεμόνες αυτών που συναντούν δυσκολία στη συμπλήρωση των

απαραίτητων στοιχείων στην εφαρμογή e-εγγραφές μπορούν να απευθύνονται στο help desk

της εφαρμογής στα τηλέφωνα επικοινωνίας που βρίσκονται στην αρχική σελίδα της

πλατφόρμας e-εγγραφές (ΓΕ.Λ.: 2103443911, ΕΠΑ.Λ. – Π.ΕΠΑ.Λ.: 2103443913) ή με e-mail μέσω

της σελίδας «Επικοινωνία» της πλατφόρμας e-εγγραφές, εφόσον συνδεθούν, επιλέγοντας

**απαραίτητα** τύπο σχολείου (ΓΕ.Λ. ή ΕΠΑ.Λ. ή Π.ΕΠΑ.Λ.). Επίσης, μπορούν να απευθύνονται στην

πλησιέστερη σχολική μονάδα (Γυμνάσιο, ΓΕ.Λ., ΕΠΑ.Λ., Π.ΕΠΑ.Λ.) της κατοικίας τους τις ώρες

λειτουργίας της.

Για την επεξεργασία της αίτησης:

Οι αιτούντες/σες έχουν τη δυνατότητα τροποποίησης της Ηλεκτρονικής Αίτησής τους ή

διαγραφής και υποβολής νέας όσο η ηλεκτρονική πλατφόρμα e-εγγραφές δέχεται Ηλεκτρονικές

Αιτήσεις και σε κάθε περίπτωση όχι μετά την τοποθέτηση/κατανομή σε σχολική μονάδα. Μετά

την κατανομή, δυνατότητα διαγραφής της Ηλεκτρονικής Αίτησης υφίσταται μόνο σε εξαιρετικές

περιπτώσεις (π.χ. μη έγκυρη αίτηση, αλλαγή τύπου σχολείου, αλλαγή τομέα - ειδικότητας

ΕΠΑ.Λ., μη έγκριση ολιγομελούς κ.λπ.) με Υπεύθυνη Δήλωση προς τον/τη Διευθυντή/ντρια του

σχολείου που έχει κατανεμηθεί **προκειμένου να του/της ενεργοποιήσει τη δυνατότητα**

**διαγραφής.** Με την παραπάνω ενεργοποίηση, ο/η μαθητής/τρια/κηδεμόνας μπορεί να

διαγράψει ο/η ίδιος/α την Ηλεκτρονική Αίτηση. Μετά τη διαγραφή της Ηλεκτρονικής Αίτησής

του/της, ο/η μαθητής/τρια/κηδεμόνας, πρέπει να υποβάλει εκ νέου Ηλεκτρονική Αίτηση στην

αμέσως επόμενη περίοδο εγγραφών. (Περισσότερες πληροφορίες θα βρείτε στο Εγχειρίδιο

Χρήσης και στις Συχνές Ερωτήσεις).